A Tanács határozata
(1999. március 9.)
a Finn Köztársaság, az Osztrák Köztársaság és a Svéd Királyság Európai Unióhoz való csatlakozásának, valamint az Uruguayi Forduló során a mezőgazdasági tárgyalásokon elért eredményeknek, többek között a meglévő preferenciális rendszer javításának figyelembevétele céljából, az egyrészről az Európai Közösségek és azok tagállamai, másrészről a Bolgár Köztársaság között létrejött Európa-megállapodás kereskedelmi vonatkozásainak kiigazításáról szóló jegyzőkönyv megkötéséről
(1999/278/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,
tekintettel a Bizottság javaslatára,
mivel a Finn Köztársaság, az Osztrák Köztársaság és a Svéd Királyság Európai Unióhoz való csatlakozásának, valamint az Uruguayi Forduló során a mezőgazdasági tárgyalásokon elért eredményeknek, többek között a meglévő preferenciális rendszer javításának figyelembevétele céljából jóvá kell hagyni az egyrészről az Európai Közösségek és azok tagállamai, valamint másrészről a Bolgár Köztársaság között létrejött Európa-megállapodás kereskedelmi vonatkozásainak kiigazításáról szóló jegyzőkönyvet;
mivel a Bizottságot fel kell hatalmazni a jegyzőkönyv végrehajtására vonatkozó intézkedések meghozatalára az alapvető és feldolgozott mezőgazdasági termékek tekintetében;
mivel az 1595/97/EK [1] és 656/98/EK [2] rendelet előrehozta a jegyzőkönyv egyes alapvető és feldolgozott mezőgazdasági termékekkel kapcsolatos rendelkezéseinek végrehajtását; mivel ennélfogva megfelelő intézkedéseket kell hozni az egyes rendeletekben, és a jegyzőkönyvben meghatározott preferenciális rendszer közötti zökkenőmentes átmenet biztosítására;
mivel az Európai Közösség és a Bolgár Köztársaság közötti létrejött, a textiltermékek kereskedelemről szóló Európa-megállapodás kiegészítő jegyzőkönyvét legutóbb a 96/225/EK határozat [3] módosította,
A KÖVETKEZŐKÉPPEN HATÁROZOTT:
1. cikk
A Finn Köztársaság, az Osztrák Köztársaság és a Svéd Királyság Európai Unióhoz való csatlakozásának, valamint az Uruguayi Forduló során a mezőgazdasági tárgyalásokon elért eredményeknek, többek között a meglévő preferenciális rendszer javításának figyelembevétele céljából, az egyrészről Európai Közösségek és azok tagállamai, másrészről a Bolgár Köztársaság között létrejött Európa-megállapodás kereskedelmi vonatkozásainak kiigazításáról szóló jegyzőkönyvet a Közösség nevében a Tanács jóváhagyja.
A jegyzőkönyv szövegét csatolták e határozathoz.
2. cikk
(1) E határozat alkalmazására vonatkozó részletes szabályokat a Bizottság fogadja el, az 1766/92/EGK rendelet [4] 23. cikkében meghatározott eljárásnak megfelelően, vagy adott esetben a piac közös szervezésére vonatkozó egyéb rendeletek, a 3448/93/EK [5] vagy a 3066/95/EK [6] rendelet vonatkozó rendelkezései szerint.
(2) E határozat hatálybalépésekor a Bizottság által a 3066/95/EK rendelet 8. cikke és a 656/98/EK rendelet alapján elfogadott, a jegyzőkönyv hatálya alá tartozó engedmények végrehajtására vonatkozó valamennyi szabályt az (1) bekezdés hatálya alá tartozó szabálynak kell tekinteni.
3. cikk
A jegyzőkönyv 6. cikkében előírt értesítést a Közösség nevében a Tanács elnöke küldi meg.
Kelt Brüsszelben, 1999. március 9-én.